ગુજરાત વિધાનસભા ચૂંટણી પહેલાં રાજ્યમાં રાજકીય પક્ષો વચ્ચે વાતાવરણ ગરમાયું છે. સોમવારે કોંગ્રેસ ઉપાધ્યક્ષ રાહુલ ગાંધીએ ગુજરાતની મુલાકાત લીધી હતી. તેઓ અલ્પેશ ઠાકોરના નવસર્જન જનાદેશ મહાસંમેલનમાં ભાગ લેવા માટે ગુજરાત આવ્યા હતા. ગાંધીનગરમાં યોજાયેલ આ કાર્યક્રમાં મંચ પરથી સંબોધન કરતાં તેમણે ગુજરાતની વર્તમાન સરકાર, નરેન્દ્ર મોદી અને ભાજપ પર આકરા પ્રહારો કર્યા હતા. તેમણે જીએસટી અને નોટબંધી મુદ્દે પીએમ મોદી પર નિશાન સાધ્યું હતું અને આ દરમિયાન તેમણે પીએમ મોદીની મિમિક્રી પણ કરી હતી.